জোট বিতর্কে রবিবার বৈঠক আলিমুদ্দিনে। তার ঠিক আগে বঙ্গ ব্রিগেডকে অক্সিজেন দিলেন অধীর চৌধুরী। খোদ হাইকমান্ড জোটের পক্ষে। বুঝিয়ে দিলেন প্রদেশ কংগ্রেস সভাপতি।
 ওয়েব ডেস্ক: জোট বিতর্কে রবিবার বৈঠক আলিমুদ্দিনে। তার ঠিক আগে বঙ্গ ব্রিগেডকে অক্সিজেন দিলেন অধীর চৌধুরী। খোদ হাইকমান্ড জোটের পক্ষে। বুঝিয়ে দিলেন প্রদেশ কংগ্রেস সভাপতি। জোট কতটা যুক্তিসঙ্গত? ভোট বিপর্যয়ের পর দেড়মাস ধরে উত্তর খুঁজছে সিপিএম। কলকাতা থেকে দিল্লি হয়ে ফের বিতর্ক ফিরেছে কলকাতায়। পার্টিকে লাইনে ফেরাতে রবিবার বৈঠক আলিমুদ্দিনে। থাকছেন কারাট, ইয়েচুরি সহ পলিটব্যুরোর তাবড় নেতারা। তার ঠিক আগে জোটে হাওয়া দিলেন প্রদেশ কংগ্রেস সভাপতি। প্রদেশ কংগ্রেস নয়। জোট চায় খোদ হাইকমান্ড। বুঝিয়ে দিয়েছেন অধীর চৌধুরী। শাসক দল যে জোটকে ভয় পাচ্ছে এমন দাবিও তুলেছেন অধীর চৌধুরী। জোট বাঁধলে লড়াইটা জোরদার হয়। মনে করেন সিপিএমের রাজ্য নেতারাও। বার্তার বন্যা বইছে দুই তরফেই। জোটের ভবিষ্যত্‍ অবশ্য এখনও অনিশ্চিত। রবিবার আলিমুদ্দিনে আরেকটি যুক্তিযুদ্ধ।